section_heading: O klubu
paragraph_text: Nogometni klub u Mokricama Miholečkim (mjesto koje je potpadalo po župu Miholec, odnosno tadašnju općinu Križevci) je osnovan 1986. godine pod imenom "Dinamo" (odnosno "Dinamo Mokrice"), te se natjecao u "Općinskoj nogometnoj ligi Križevci". Početkom Domovinskog rata klub prestaje s djelovanjem. <br> Do obnove rada "Dinama" dolazi 2002. godine, te klub počinje s natjecanjem u "4. ŽNL Koprivničko-križevačkoj". 2004. godine klub mijenja ime u NK "Hrvatski Bojovnik" ("Hrvatski Bojovnik" Mokrice), te klub nadalje nastupa u županijskim ligama Nogometnog saveza Koprivničko-križevačke županije. <br> Klub koristi vlastito igralište, koje ima i reflektore za potrebe treninga.